Na osnovu Odluke o davanju na korišćenje i upravljanje mobilnih montažnih kućica Turističkoj organizaciji Tivat (“Službeni list CG-opštinski propisi”, broj 53/23), Pravilnika o davanju na korišćenje i upravljanje mobilnim montažnim kućicama 505/23, Komisija za sprovođenje postupka javnog nadmetanja objavljuje

**J A V N I P O Z I V br. 2**

**za učešće u postupku javnog nadmetanja za potrebe davanja u zakup montažnih kućica**

**I PREDMET**

Predmet Javnog poziva je davanje u zakup 5 (pet) montažnih kućica za potrebe organizovanja Novogodišnjeg programa u Tivtu, i to:

1. Montažna kućica oznake **Lm1** namijenjena za potrebe obavljanja djelatnosti iz oblasti trgovine i zanatstva (prodaja suvenira, proizvoda registrovanih poljoprivrednih proizvođača) sa početnom cijenom od **550 €**
2. Montažna kućica oznake **Dm1** namijenjena za potrebe obavljanja djelatnosti iz oblasti trgovine i zanatstva (prodaja suvenira, proizvoda registrovanih poljoprivrednih proizvođača) sa početnom cijenom od **550 €**
3. Montažna kućica oznake **Lm2** namijenjena za potrebe obavljanja djelatnosti iz oblasti trgovine i zanatstva (prodaja suvenira, proizvoda registrovanih poljoprivrednih proizvođača) sa početnom cijenom od **500 €**
4. Montažna kućica oznake **Dm2** namijenjena za potrebe obavljanja djelatnosti iz oblasti trgovine i zanatstva (prodaja suvenira, proizvoda registrovanih poljoprivrednih proizvođača) sa početnom cijenom od **500 €**
5. Montažna kućica oznake **Lm3** namijenjena za potrebe obavljanja djelatnosti iz oblasti trgovine i zanatstva (prodaja suvenira, proizvoda registrovanih poljoprivrednih proizvođača) sa početnom cijenom od **450 €**

U predmetnim montažnim kućicama nije dozvoljena prodaja alkoholnih pića.

Troškovi električnog napajanja kućica, korišćenja vodovodne i kanalizacione mreže kao i odvoženja otpada uračunati su u cijenu zakupa.

Montažne kućice biće postavljene na gradskoj rivi Pine, a položaj istih je predstavljen na skici koja je sastavni dio ovog Javnog poziva.

Predmetne kućice su površine 4m2 (2m x 2m).

Kućice se daju u zakup u viđenom stanju, bez prava na naknadnu reklamaciju. Ne mogu se davati u podzakup drugim licima, niti je na njima dozvoljeno postavljanje svjetleće reklame.

Radno vrijeme rada kućica je od 11:00-21:00h svakog dana, izuzev 31.12.2023. i 01.01.2024.god. kada se isto produžava do 03:00h.

**II OPŠTI I POSEBNI USLOVI**

Pravo učešća na javnom nadmetanju (aukciji) imaju privredna društva i preduzetnici koja ispunjavaju uslove iz Javnog poziva.

Zainteresovani učesnik dostavlja prijavu na obrascu koji preuzima u prostorijama Turističke organizacije Tivat (u daljem tekstu: TOT) i ista mora da sadrži:

* naziv i sjedište privrednog društva ili preduzetnika, registarski broj, PIB, **PDV broj** (ukoliko je lice registrovano za PDV), ime i prezime ovlašćenog lica i njegov potpis, ovlašćenje –punomoćje za učestvovanju na javnom nadmetanju, kontakt telefon, e-mail adresu, broj žiro računa za vraćanje depozita;
* prijavu zanata ili dokaz da je registrovan kao poljoprivredni proizvođač;
* opis ponude;
* dokaz o uplati depozita za učešće u javnom nadmetanju u iznosu od 200 € na žiro račun TOT-a broj 510-8953-50 koji se vodi kod CKB banke;
* dokaz da zakupac nema neizmirenih obaveza prema Opštini Tivat, TOT-u i Državi Crnoj Gori.

Učesnicima javnog nadmetanja (aukcije) koji nijesu uspjeli u postupku, uplaćeni depozit, umanjen za 50 € na ime troškova postupka, vraća se u roku od 5 dana od dana okončanja postupka.

Učesnicima koji su proglašeni zakupcima uplaćeni depozit, umanjen za 50 € na ime troškova postupka, uračunava se u zakupninu.

**III VRIJEME I MJESTO PODNOŠENJA PRIJAVE**

Prijava na javni poziv predaje se direktno na arhivi TOT-a, u Tivtu, ul. Palih boraca 19, najkasnije do 05.12.2023.godine do 13h

Neblagovremene ili nepotpune prijave se neće razmatrati.

**IV VRIJEME I MJESTO ODRŽAVANJA JAVNOG NADMETANJA (AUKCIJE)**

Postupak javnog nadmetanja (aukcije) sprovešće se u prostorijama Multimedijalne sale Opštine Tivat, dana 07.12 2023.godine sa početkom u 10:00 h.

Svi prijavljeni učesnici dužni su da se registruju kod Komisije, 30 (trideset) minuta prije početka postupka.

**V POSTUPAK JAVNOG NADMETANJA (AUKCIJE)**

Aukciju vodi predsjednik Komisije ili član Komisije kojeg predsjednik ovlasti.

Kada je ispunjen uslov za održavanje aukcije predsjednik saopštava broj učesnika, njihove podatke i konstatuje njihovu prisutnost ili prisutnost njihovih punomoćnika.

Voditelj aukcije navodi predmet aukcije, saopštava početnu cijenu i poziva učesnike na isticanje ponude podizanjem ruku

Licitacioni korak se utvrđuje na iznos od 20,00 €.

Postupak se sprovodi za svaku kućicu pojedinačno.

Učesnik u postupku može biti zakupac samo jedne kućice.

Učesnik javnog nadmetanja ne može ponuditi cijenu koja je već ponuđena od strane drugog učesnika.

Postupak javnog nadmetanja (aukcije) završava se ako nijedan od učesnika ni na treći poziv ne ponudi veću cijenu od do tada ponudjene najveće cijene.

Ukoliko se za jednu kućicu prijavi sami jedno zainteresovano lice isto se proglašava zakupcem po početnoj cijeni.

Postupak javnog nadmetnja (aukcije) smatra se neuspjelim ako ni poslije trećeg poziva voditelja aukcije nijedan od više učesnika postupka ne istakne ponudu.

Učesnik koji ponudi najveću cijenu proglašava se zakupcem, a njegova ponuda smatra se prihvaćenom ponudom za zakup kućice.

O toku aukcije vodi se zapisnik. Učesnik u aukciji može usmenim putem uložiti prigovor na tok iste koji se unosi u zapisnik. Prigovor ne odlaže aukciju, a o osnovanosti prigovora odlučuje Komisija neposredno po njegovom iznošenju. Odluka Komisije po prigovoru je konačna.

Po okončanju aukcije Komisija proglašava zakupca.

Primjerak zapisnika za svaku kućicu pojedinačno, potpisan od strane učesnika u nadmetanju i članova Komisije, uručuje se istima .

Sa proglašenim zakupcima direktor stručne službe TOT-a zaključuje ugovore o zakupu kućica koji će se u potpisu ovjeriti od strane notara, troškovi ovjere padaju na teret zakupca.

**VI NAČIN I USLOVI PLAĆANJA**

Zakupac je dužan da sa TOT zaključi ugovor o zakupu u roku od 3 dana od dana okončanja postupka javnog nadmetanja (aukcije). Ukoliko se ugovor o zakupu ne zaključi u navedenom roku, zakupac gubi pravo na zakup montažne kućice, a na zaključenje ugovora se poziva drugi učesnik javnog nadmetanja (aukcije) u skladu sa redoslijedom plasmana.

Ukoliko izabrani ponuđač ne zaključi ugovor ili odustane od zakupa, nema pravo na povraćaj uplaćenog depozita.

Zakupac je dužan utvrđeni iznos zakupa za izlicitiranu kućicu ( umanjen za razliku uplaćenog depozita i troškova postupka) uplatiti prije zaključenja ugovora o zakupu.

Zakupac je dužan započeti sa obavljanjem djelatnosti 15.12.2023.god. i tu djelatnost obavljati u kontinuitetu.

Ukoliko zakupac ne započne sa obavljanjem djelatnosti na dan iz prethodnog stava ili djelatnost ne obavlja 3 dana uzastopno (osim u slučajevima više sile ili loših vremenskih uslova), smatraće se da je zakupac odustao od zakupa, ugovor će biti jednostrano raskinut, a na zaključenje ugovora o zakupu pozvaće se drugi učesnik javnog nadmetanja u skladu sa redosledom plasmana.

Informacije o svim pitanjima za učešće mogu se dobiti svakog radnog dana od 7 do 15 h u kancelarijama TO Tivat ili na broj 032 671 324.

Ovaj javni poziv biće objavljen na oglasnoj tabli i na internet stranici TOT-a tivat.travel i u jednom dnevnom listu koji izlazi na teritoriji Crne Gore.

Za Komisiju za sprovođenje postupka javnog nadmetanja

Nikola Čepić